Hydroxid nikelnatý

Hydroxid nikelnatý je jablkovo zelená, vo vode nerozpustná tuhá látka so vzorcom Ni(OH)2. Kryštalizuje v klencovej sústave. Zahrievaním sa rozkladá, nad teplotou 400 °C existuje už len NiO. Na rozdiel od hydroxidu kobaltnatého a železnatého je stabilný voči oxidácii vzdušným kyslíkom. Nie je amfotérny, rozpúšťa sa v roztokoch kyselín. Je rozpustný aj v NH3, pričom vzniká hexaamminnikelnatý komplex.

Nikelnatý
Zlúčeniny niklu